LIDA BAROVA: O LJUBAVI I STRADANJU

Lida Barova, češka glumica s angažmanom u nacističkoj Nemačkoj, imala je sve – talenat, lepotu, karijeru i – ljubav. Zbog ljubavi odbila je slavu Holivuda i novac Britanaca. Ostala je Lida Barova u Berlinu uz Jozega Gebelsa, ministra propagande i jednog od najbližih saradnika Adolfa Hitlera. Nesporno, njihova ljubav je bila iskrena, bez računice i interesa, jer posledice te veze – oženjen moćan čovek I mlada, lepa uspešna strankinja – temeljne su za priču koja je pred vama kao omaž nečemu što nije imanentno današnjem vremenu: iskrenost i žrtvovanje. Barova je volela doktora Gebelsa, a onda je zbog ljubavi dva puta stradala – na inicijativu Marte Gebels, ministrove žene i Hitlerove sledbenice, proterana je iz Nemačke, da bi po završetku rata zbog veze s nacističkim moćnikom u rodnoj Češkoj bila uhapšena, utamničena, ponižena. Preživela je možda samo zato da bi pričala, da bi svedočila u korist ljubavi I života o kojem svi imaju različito mišljenje.

Lida Barova je imala sve – raskošan talenat, nestvarnu lepotu, respektabilnu karijeru i – iskrenu ljubav, zbog koje je izgubila porodicu, domovinu, prijatelje, posao, čast. Nije ostalo mnogo, ako ne računamo talog tuge, ali tu su sećanja koja je ditkirala Jožefu Škvoreckom, velikom piscu, a nad njima lebdi priča o filmu koji nije snimila. O svojoj ljubavi i svom životu.

Lida Barova imala je ljubav – i ovo jeste priča o uzletu i tragici ljubavi – bez obzira što su na kauču zajedničkog života – lepotica i zver.